Peter Žiga

Ing. Peter Žiga, PhD. (* 27. júl 1972, Košice) je slovenský politik, v súčasnosti podpredseda Národnej rady Slovenskej republiky. Zastával posty Ministra životného prostredia Slovenskej republiky v druhej vláde Roberta Fica a Ministra hospodárstva Slovenskej republiky v tretej vláde Roberta Fica, resp. vláde Petra Pellegriniho.

Život
Pochádza z rodiny bývalého riaditeľa Východoslovenských štátnych lesov.

V rokoch 19901995 študoval Podnikovohospodársku fakultu Ekonomickej univerzity v Bratislave v Košiciach. Počas štúdia, v 1991, absolvoval kurz pre študentov z východnej Európy pod záštitou Union Bank of Switzerland vo švajčiarskom St. Gallene. Po ukončení štúdia bol zástupcom a konateľom v niekoľkých slovenských aj zahraničných firmách. Jednou z nich je aj Taper, spol. s r.o., ktorá v súčasnosti patrí k najväčším obchodníkom s drevom na Slovensku.

Peter Žiga je ženatý a má 2 deti. Ovláda anglický, nemecký a ruský jazyk.

Politická činnosť
Po parlamentných voľbách v 2006 bol zvolený za poslanca NR SR. Od 19. júla 2006 vykonával funkciu štátneho tajomníka Ministerstva hospodárstva SR.

Vo voľbách v 2010 bol opätovne zvolený za poslanca NR SR, kde vykonával funkciu predsedu Výboru pre kontrolu vojenského spravodajstva.

Po predčasných parlamentných voľbách v 2012 sa stal ministrom životného prostredia.

Po voľbách v 2016 bol zvolený za ministra hospodárstva. Portál EurActiv ho v tom roku zaradil medzi 40 najvplyvnejších ľudí slovenskej energetiky. Vláda Petra Pellegriniho, vrátane Petra Žigu, podala po februárových voľbách 20. marca 2020 demisiu.

Už od prvotných politických začiatkov ako minister životného prostredia bol vyšetrovaný pre podozrenie z rozkrádania majetku štátnych lesov, na úkor ktorých profitovala jeho súkromná spoločnosť.

Za jeho pôsobenia na ministerstve životného prostredia sa prevalilo mnoho multimilionových káuz rozkrádania verejných financií a eurofondov, ktoré sa začali vyšetrovať počas pôsobenia novej vlády. Korupcia pod Žigovým vedením dorástla do neúnosných rozmerov počnúc od podpisovania nevýhodných zmlúv na vývoz dreva až po podpisovanie miliónových eurodotácií pre pofidérne firmy z okolia politickej strany Smer.

Po voľbách 2020 bol zvolený za poslanca NR SR za stranu Smer-SD. Patril dlhodobo k blízkym spojencom Petra Pellegriniho a spolu s ďalšími 9 poslancami ohlásil odchodPellegrini ohlásil stranu, má zatiaľ 11 poslancov – Denník N zo Smeru-SD k novej strane Petra Pellegriniho a vzdal sa funkcie podpredsedu strany.

Od 7. apríla 2024 do 26. marca 2025 bol po zvolení Petra Pellegriniho za prezidenta SR poverený funkciou predsedu Národnej rady Slovenskej republiky.

 Referencie 

 Iné projekty 

 Externé odkazy 
 Životopis na stránke strany SMER-SD
 Peter Žiga na stránkach NR SR
 Peter Žiga na portáli Osobnosti.sk 
 Peter Žiga na portáli trend.sk
 Peter Žiga na portáli dennikn.sk

Kategória:Osobnosti z Košíc
Kategória:Slovenskí politici
Kategória:Politici Smeru
Kategória:Politici Hlasu
Kategória:Poslanci NR SR (2006 – 2010)
Kategória:Poslanci NR SR (2010 – 2012)
Kategória:Poslanci NR SR (2012 – 2016)
Kategória:Poslanci NR SR (2016 – 2020)
Kategória:Poslanci NR SR (2020 – 2023)
Kategória:Poslanci NR SR (2023 – 2027)
Kategória:Ministri životného prostredia Slovenskej republiky
Kategória:Ministri hospodárstva Slovenskej republiky
Kategória:Podpredsedovia NR SR
Kategória:Absolventi Ekonomickej univerzity v Bratislave